CELEX: 62007TN0019
Language: fi
Date: 2007-01-25 00:00:00
Title: Asia T-19/07: Kanne 25.1.2007 — Systran ja Systran Luxembourg v. komissio

24.3.2007   
            
            
               FI
            
            
               Euroopan unionin virallinen lehti
            
            
               C 69/21
            
         Kanne 25.1.2007 — Systran ja Systran Luxembourg v. komissio
   (Asia T-19/07)
   (2007/C 69/49)
   Oikeudenkäyntikieli: ranska
   Asianosaiset
   
      Kantajat: Systran SA ja Systran Luxembourg (edustajat: asianajajat J.-P. Spitzer ja E. de Boissieu)
   
      Vastaaja: Euroopan yhteisöjen komissio
   Vaatimukset
   
               —
            
            
               on määrättävä, että komission edustama Euroopan yhteisö lakkaa välittömästi loukkaamasta kantajien immateriaalioikeuksia ja paljastamasta niiden taitotietoa
            
         
               —
            
            
               on määrättävä takavarikoitaviksi kaikki ne komission ja GOSSELIES-yhtiön hallussa olevat tietovälineet, joille on tallennettu ne tietokonejärjestelmän kehittämistoimet, jotka GOSSELIES-yhtiö on toteuttanut EC-SYSTRAN Unix ja SYSTRAN Unix -versioiden pohjalta SYSTRANin oikeuksien vastaisesti, ja kyseiset tietovälineet on määrättävä luovutettaviksi SYSTRANille tai ne on ainakin määrättävä tuhottaviksi oikeushallinnon virkamiehen valvonnassa
            
         
               —
            
            
               komission edustama Euroopan yhteisö on velvoitettava maksamaan korvauksia vahingosta, joka kantajille on aiheutunut siitä, että komissio ja erityisesti käännöstoimen pääosasto ovat tehtäviään hoitaessaan loukanneet kantajien immateriaalioikeuksia
            
         
               —
            
            
               näiden vahingonkorvausten määränä on
               
                           —
                        
                        
                           SYSTRAN Luxembourgin osalta 1 531 000 euroa
                        
                     
                           —
                        
                        
                           SYSTRAN SA:n osalta 47 014 000 euroa (tätä määrää täsmennetään myöhemmin) ja 2 000 000 euroa korvauksena aineettomasta vahingosta
                        
                     
         
               —
            
            
               ensimmäisen oikeusasteen tuomioistuimen antama ratkaisu on määrättävä julkaistavaksi komission kustannuksella kyseessä olevaa alaa koskevissa sanoma- ja aikakauslehdissä ja tätä alaa koskevilla Internet-sivustoilla, jotka SYSTRAN valitsee
            
         
               —
            
            
               komissio on joka tapauksessa velvoitettava korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   SYSTRAN-konekäännösohjelmiston käyttämistä koskevilla lisenssisopimuksilla, jotka tehtiin kantajien oikeudellisten edeltäjien ja komission välillä, komissio sai oikeuden käyttää ohjelmistoa omiin tarpeisiinsa sekä Euroopan unionin hallinnon tarpeisiin. Kantajien mukaan sopimuksissa ei määrätty SYSTRAN-ohjelmistoon kohdistuvien immateriaalioikeuksien luovuttamisesta komissiolle. Vuosina 1999–2002 SYSTRAN toteutti komissiossa SYSTRAN Luxembourg -nimisen tytäryhtiönsä välityksellä siirtymisen uuteen käyttöjärjestelmään. Komission kanssa tästä tehdyssä sopimuksessa määrättiin, että komission koko käännösjärjestelmä pysyy komission omistuksessa, ”tämän kuitenkaan rajoittamatta jo voimassa olevien teollis- tai tekijänoikeuksien soveltamista”.
   Lokakuussa 2003 komissio julkaisi tarjouspyynnön sopimuksen tekemiseksi ”Euroopan komission konekäännöspalvelun ylläpidosta ja kielellisestä vahvistamisesta sekä oheispalveluista” (1). Kantajat eivät osallistuneet tähän menettelyyn. SYSTRAN-yhtiö esitti kuitenkin epäilyksensä tarjouspyynnön kohteesta ja tehtävästä sopimuksesta, koska kyseisen yhtiön mukaan sopimus oli omiaan loukkaamaan sen kyseiseen ohjelmistoon kohdistuvia immateriaalioikeuksia.
   Tässä kanteessa kantajat väittävät, että sopimuksen tekeminen muun yhtiön kuin SYSTRANin kanssa loukkaa sellaisenaan kantajien immateriaalioikeuksia ja edellyttää kantajien taitotiedon paljastamista sopimuksen saajalle. Kantajat katsovat, että tarjouspyynnön mukaisten tehtävien, joina ovat muiden muassa SYSTRANin alun perin suunnitteleman järjestelmän muutokset ja mukautukset, toteuttaminen edellyttää vähintäänkin SYSTRANin etukäteen antamaa suostumusta. Kantajat väittävät näin ollen, että koska komissio ei ole koskaan pyytänyt tällaista suostumusta, se syyllistyy SYSTRAN-järjestelmään kohdistuvien immateriaalioikeuksien loukkaamiseen ja siis kantajien taitotiedon paljastamiseen direktiivin 91/250/ETY (2), sellaisena kuin se on saatettuna osaksi kansallisia oikeusjärjestyksiä, 4 artiklan vastaisesti.
   Kantajat katsovat täten, että SYSTRAN-ohjelmistoon kohdistuvien oikeuksien loukkaamisessa ja kantajien taitotiedon paljastamisessa on kyse lainvastaisista toimista, jotka synnyttävät yhteisön vastuun EY 235 artiklan ja EY 288 artiklan toisen kohdan nojalla. Ne väittävät lisäksi, että kyseiset toimet ovat aiheuttaneet vahinkoa, joka komission on korvattava.
   
      (1)  Tarjouspyyntö nro 2003/S 191-171556 (EUVL S 191).
   
      (2)  Tietokoneohjelmien oikeudellisesta suojasta 14.5.1991 annettu neuvoston direktiivi 91/250/ETY (EYVL L 122, s. 42).